# Reklama

Reklama na Coca-Colu z 90. rokov 19. storočia.
**Reklama** (z lat. *clamare* = „kričať“, „volať“) je propagácia (publikovanie, podpora, komunikácia) produktu, informácií alebo názorov o výrobku alebo službe, prípadne organizácii, so zameraním na potenciálny trh. Použité prostriedky môžu mať viacero foriem, napr. formu reklamy v médiách alebo priamej reklamy. Osobitným typom reklamy je internetová reklama. Reklama patrí medzi najdôležitejšie časti komunikačného mixu. Je to každá platená forma neosobnej prezentácie a propagácie myšlienok tovaru alebo služieb konkrétnym investorom.

## Reklama podľa cieľa

Ciele reklamy vychádzajú z rozhodnutia o cieľovej skupine a marketingovom mixe, ktoré určujú, čo by mala reklama v rámci celkového marketingového mixu dosiahnuť.

Cieľová skupina je množina príjemcov, ktorých má reklamná kampaň osloviť. Cieľovou skupinou môžu byť súčasní alebo potenciálni užívatelia výrobku, služby alebo značky, jednotlivci alebo skupiny, ktorí sa rozhodujú o nákupe atď. Charakteristika cieľovej skupiny je základným predpokladom pre ďalší postup stratégie, t.j. pre stanovenie toho, čo, akým spôsobom, kedy a kde sa bude zdieľať.

Ciele reklamy môžu byť klasifikované podľa jej primárneho účelu – či má reklama informovať, presviedčať, pripomínať alebo porovnávať.

Ciele reklamy podľa jej primárneho účelu| účel reklamy | ciele reklamy |
| --- | --- |
| informovať | * informovať trh o nových alebo inovovaných produktoch alebo o možnosti nového využitia
* informovať trh o zmenách cien
* informovať o vytvorení nových obchodov
* vysvetliť ako výrobok funguje
* poskytnúť informácie o ponúkaných službách
* napraviť chybné predstavy o ponúkaných tovaroch
* rozptýliť obavy spotrebiteľa z nákupu nového výrobku
 |
| presviedčať | * zvýšenie preferencií danej značky
* podpora rozhodnutí spotrebiteľov o zmene značky
* zmena vnímania niektorých úžitkových vlastností daného tovaru
* presvedčiť spotrebiteľov k okamžitému nákupu
* riešenie krízových situácií pomocou obrannej reklamy
 |
| pripomínať | * pripomenúť spotrebiteľom, že by mohol výrobok v blízkej dobe potrebovať
* pripomenúť spotrebiteľom, kde je možné tovar zakúpiť
* udržovať povedomie o výrobku i mimo sezónu
* udržovanie lojality spotrebiteľov
 |
| porovnávať | * poukázať na prednosti vlastného výrobku (služby v porovnaní s obdobným konkurenčným výrobkom, či službou)
 |

## Reklama podľa médii

* ATL reklama – above the line advertising, nadlinková reklama, mediálna reklama
	+ Televízna reklama
	+ Tlačová reklama (inzerát, akčný leták)
	+ Rozhlasové spoty
	+ Spoty v kinách
	+ Internetová reklama
	+ OOH (*out of home*) reklama (plagáty a billboardy, reklama na dopravných prostriedkoch, atypické reklamné plochy)
* BTL reklama – below the line advertising, podlinková reklama, nemediálna reklama
	+ Spotrebiteľské súťaže
	+ Direct mail
	+ Telemarketing
	+ Propagačné predmety
	+ Product placement

Ak daný obchodník využíva niekoľko komunikačných kanálov zároveň, hovoríme o marketingovej kampani.

### Noviny

* je možné zaujať širokú vrstvu populácie.
* pomerne nižšie finančné náklady
* možnosť presného zamerania na cieľové skupiny
* reklama v novinách patrí na prvé miesto v rebríčkoch dôveryhodnosti reklám
* čitateľ si môže reklamu prečítať opakovane

### Časopisy

* dlhšia životnosť ako pri novinách
* väčšia kreativita inzercie ako pri novinách
* smerované na cieľovú skupinu
* dlhšie redakčné uzávierky

### Rozhlas

* jedna z najlacnejších reklám
* zameranie priamo na cieľovú skupinu. Majú špecifický okruh poslucháčov – spoločný napríklad vek, región, životný štýl.
* prenos len pomocou zvuku – poslucháč nemá možnosť produkt vidieť
* kulisovosť rozhlasu – poslucháč nepočúva naplno
* obmedzená životnosť – poslucháč nemá možnosť sa k reklame vrátiť

### Televízia

* masové pokrytie
* kombinácia sluchových a vizuálnych prostriedkov
* pôsobenie na psychiku televízneho diváka
* kreatívne možnosti televízie
* vysoké náklady na tvorbu reklamy a jej vysielanie
* krátky čas na oslovenie – reklamný spot trvá približne 30 sekúnd.
* prepínanie počas reklám na iný program

### Internet

*Podrobnejšie informácie v článku internetová reklama.*

* presné zasiahnutie cieľovej skupiny na špecializovaných webových stránkach
* spätná väzba s návštevníkom stránky
* zákazník si ihneď môže zakúpiť ponúkaný produkt alebo službu
* menej vhodná k osloveniu určitých skupín spotrebiteľov – napríklad seniorov, soc. slabých
* nie je možné hovoriť o štandardnej cene, tá sa totiž môže naprieč webovými stránkami veľmi odlišovať
* rozporuplný pohľad na efektivitu – reklamy sú často blokované

### Vonkajšia reklama

Medzi tento typ patria billboardy, pútače, firemné štíty, plagáty atď.

* možnosť vystavenia na verejnom priestranstve
* môže osloviť takmer kohokoľvek
* pohľadové médium – teda krátky čas na preštudovanie celého oznámenia. Uvádza sa, že sú to približne 2–3 sekundy
* obmedzenie pre vonkajšiu reklamu je tiež dlhý čas na zadanie a umiestenie; typická doba vystavenia billboardu sú dva až tri mesiace

## Legislatíva

* Zákon č. 147/2001 Z.z., o reklame: reklama je predvedenie, prezentácia alebo iné oznámenie v každej podobe súvisiace s obchodnou, podnikateľskou alebo inou zárobkovou činnosťou s cieľom uplatniť produkty na trhu,

## Iné projekty

Commons* Commons ponúka multimediálne súbory na tému **Reklama**

## Literatúra

1. VYSEKALOVÁ J., MIKEŠ J. Reklama – Jak dělat reklamu: 1. vydání. Praha: Grada publishing, 2007. 192 s. ISBN 978-80-247-2001-2
2. MACHKOVÁ, H. 2006. Medzinárodný marketing, Praha: Grada. 2006. 208 s. ISBN 80-247-1678
3. POSPÍŠIL J., ZÁVODNÁ S. L. Jak na reklamu. Praktický průvodce světem reklamy. 1. vyd. Computer Media, 2012. 31–43 s. ISBN 978-80-7402-115-2

## Externé odkazy

* FILIT – zdroj, z ktorého pôvodne čerpal tento článok.
* zákon č. 147/2001 Z.z.
* Definícia pojmov pre pre reklamu. Čo znamenajú skratky ATL, BTL, TTL reklama Archivované 2021-10-28 na Wayback Machine?